
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Sklep o izvedbi vaje državnega pomena »VAJA POTRES 2026« - predlog za obravnavo

	1. Predlog sklepov vlade:

	Na podlagi 93. člena Zakona o varstvu pred naravnimi in drugimi nesrečami (Uradni list RS, 
št. 51/06 – uradno prečiščeno besedilo, 97/10, 21/18 – ZNOrg, 117/22 in 57/25), četrtega odstavka 8. člena Pravilnika o vajah na področju varstva pred naravnimi in drugimi nesrečami (Uradni list RS, št. 104/08) in Načrta vaj v obrambnem sistemu in sistemu varstva pred naravnimi in drugimi nesrečami v letu 2026 št. 84300-2/2026/2 z dne 5. 2. 2026, št. 84300-2/2026/6 z dne 15. 5. 2026 in št. 84300-10/2026/2 z dne 1. 10. 2026 je Vlada Republike Slovenije na ………….. redni seji dne …………. pod točko ……… sprejela

                                                          S K L E P 
1. Vlada Republike Slovenije je sprejela sklep o izvedbi vaje državnega pomena »VAJA POTRES 2026«.
2. Ministrstvo za obrambo, Uprava Republike Slovenije za zaščito in reševanje s tem sklepom seznani organizatorje in sodelujoče na vaji. 


                                                                                           Mag. Janja Garvas
                                                                       generalna sekretarka


Sklep prejmejo:
· Ministrstvo za obrambo, Uprava Republike Slovenije za zaščito in reševanje;
· Ministrstvo za zdravje;
· Ministrstvo za notranje zadeve in javno upravo; 
· Ministrstvo za okolje in prostor;
· Ministrstvo za infrastrukturo in energetiko;
· Ministrstvo za zunanje in evropske zadeve;
· Ministrstvo za finance;
· Ministrstvo za gospodarstvo, delo in šport;
· Ministrstvo za pravosodje;
· Ministrstvo za demografijo, družino in socialne zadeve;
· Ministrstvo za kmetijstvo;
· Ministrstvo za izobraževanje, znanost in mladino;
· Ministrstvo za kulturo;
· Urad vlade RS za komuniciranje.

	2. Osebe, odgovorne za strokovno pripravo in usklajenost gradiva:

	· Srečko Šestan, v. d. generalnega direktorja Uprave RS za zaščito in reševanje

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Z namenom preverjanja pripravljenosti in odzivanja na potres v osrednji Sloveniji in izvajanja ustreznih nalog zaščite in reševanja se v skladu z Državnim načrtom zaščite in reševanja ob potresu, št. 8420-1/2014/9 z dne 20. 2. 2014, pripravi in izvede enodnevna teoretična in napovedana vaja državnega pomena »VAJA POTRES 2026«.


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	/
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	/
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	/
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	1912 – Uprava RS za zaščito in reševanje
	1912-26-0003 Preventivna dejavnost v sistemu zaščite in reševanja
	153179 Preventivna dejavnost v sistemu zaščite in reševanja
	1.500,00
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	

	7.b Predstavitev ocene finančnih posledic pod 40.000 EUR:
Teoretična vaja z majhnimi finančnimi posledicami bo potekala v rednem delovnem času. Finančna sredstva se bodo zagotavljala po načelu, da udeleženci plačajo svoje stroške pri pripravi in izvedbi vaje.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani: /

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21 in 41/21) javnost ni bila povabljena k sodelovanju, saj gre za predlog sklepa Vlade Republike Slovenije.

	

	
                                    Mag. Valentin Hajdinjak
                                              minister




Poslano:
· naslovniku,
· URSZR.

Na podlagi 93. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg, 117/22 in 57/25), četrtega odstavka 8. člena Pravilnika o vajah na področju varstva pred naravnimi in drugimi nesrečami (Uradni list RS, št. 104/08) in Načrta vaj v obrambnem sistemu in sistemu varstva pred naravnimi in drugimi nesrečami v letu 2026 št. 84300-2/2026/2 z dne 5. 2. 2026, št. 84300-2/2026/6 z dne 15. 5. 2026 in št. 84300-10/2026/2 z dne 1. 10. 2026 je Vlada Republike Slovenije na ……… redni seji dne ……… pod točko ……… sprejela

S K L E P
o izvedbi vaje državnega pomena »VAJA POTRES 2026«


I

Z namenom preverjanja pripravljenosti in odzivanja na potres v osrednji Sloveniji se pripravi in izvede državna, enodnevna teoretična »VAJA POTRES 2026« (v nadaljnjem besedilu: vaja). Vaja bo napovedana.

II

Vaja se izvede na podlagi predpostavke, da je v osrednji Sloveniji prišlo do potresa. Potres je po podatkih Agencije Republike Slovenije za okolje dosegel intenziteto med 8. in 9. stopnjo po EMS potresni lestvici. Zaradi potresa so najmočneje prizadeta mestna jedra s starejšo infrastrukturo in zgradbe v stanovanjskih naseljih na različnih lokacijah, porušene so komunikacije, pojavili so se požari na različnih koncih prizadetega območja. Zaradi potresa je več mrtvih, ranjenih in zasutih pod ruševinami.

Podrobnejšo predpostavko pripravi skupina za pripravo načrta vaje, v kateri so predstavniki Uprave Republike Slovenije za zaščito in reševanje in Inšpektorata Republike Slovenije za varstvo pred naravnimi in drugimi nesrečami.

III

Namen vaje je preveriti koncept odziva na potres in izvajanje nalog državnih organov, kot so določene v Državnem načrtu zaščite in reševanja ob potresu in načrtih dejavnosti posameznih organov.

Cilji vaje so:
1. preveriti odziv pristojnih organov in služb v skladu z rešitvami v Državnem načrtu zaščite in reševanja ob potresu in načrtih dejavnosti;
2. preveriti komunikacijo med pristojnimi organi in komunikacijo z javnostjo;
3. preveriti usklajenost vodenja odziva ob potresu;
4. ugotoviti posledice potresa po resorjih in vpliv na delovanje resorjev;
5. identificirati bistvene izzive pri posameznih vadbencih;
6. glede na ugotovitve analize vaje izboljšati ukrepanje in po potrebi dopolniti Državni načrt zaščite in reševanja ob potresu.


IV

Vajo organizira Uprava Republike Slovenije za zaščito in reševanje.

Vaja se izvede v skladu z Državnim načrtom zaščite in reševanja ob potresu, načrti dejavnosti in načrtom za izvedbo vaje, ki ga pripravi skupina za pripravo načrta vaje.


V

Na vaji kot vadbenci sodelujejo: 
1. Poveljnik Civilne zaščite Republike Slovenije;
2. štab Civilne zaščite Republike Slovenije v operativni sestavi;
3. Ministrstvo za obrambo, Uprava Republike Slovenije za zaščito in reševanje;
4. Ministrstvo za obrambo;
5. Ministrstvo za zdravje;
6. Ministrstvo za notranje zadeve in javno upravo; 
7. Ministrstvo za okolje in prostor;
8. Ministrstvo za infrastrukturo in energetiko;
9. Ministrstvo za zunanje in evropske zadeve;
10. Ministrstvo za finance;
11. Ministrstvo za gospodarstvo, delo in šport;
12. Ministrstvo za pravosodje;
13. Ministrstvo za demografijo, družino in socialne zadeve;
14. Ministrstvo za kmetijstvo;
15. Ministrstvo za izobraževanje, znanost in mladino;
16. Ministrstvo za kulturo;
17. Urad vlade za komuniciranje.

Seznam vadbencev, navedba vadbencev in njihovih nalog, navedba posameznih organov ter njihovih nalog bo določena v načrtu za izvedbo vaje. 

O spremembi vadbencev ali sodelujočih v vaji odloča vodstvo vaje s sklepom.


VI

Vajo vodi vodstvo vaje, ki je odgovorno za pripravo in izvedbo vaje, obveščanje javnosti ter pripravo analize vaje.

Vodstvo vaje sestavljajo: 
1. Olga Andrejek, Ministrstvo za obrambo, Uprava Republike Slovenije za zaščito in reševanje, vodja vaje; 
2. mag. Romana Lah, Ministrstvo za obrambo, Inšpektorat Republike Slovenije za varstvo pred naravnimi in drugimi nesrečami; 
3. Branko Sojer, Ministrstvo za obrambo, Uprava Republike Slovenije za zaščito in reševanje.


VII

Načrt za izvedbo vaje pripravi skupina za pripravo načrta za izvedbo vaje v naslednji sestavi: 
1. Mitja Tomažič, Ministrstvo za obrambo, Uprava Republike Slovenije za zaščito in reševanje, vodja;
2. Stanislav Kranjc, Ministrstvo za obrambo, Inšpektorat Republike Slovenije za varstvo pred naravnimi in drugimi nesrečami, član;
3. Nika Čoderl, Ministrstvo za obrambo, Uprava Republike Slovenije za zaščito in reševanje, članica;
4. Sašo Pristavec, Ministrstvo za obrambo, Uprava Republike Slovenije za zaščito in reševanje, član;
5. Ana Krenker, Ministrstvo za obrambo, Uprava Republike Slovenije za zaščito in reševanje, članica.

Načrt za izvedbo vaje mora biti izdelan v skladu s Pravilnikom o vajah na področju varstva pred naravnimi in drugimi nesrečami (Uradni list RS, št. 104/08), najkasneje petnajst dni pred izvedbo vaje.


VIII

Kot opazovalci bodo v vaji lahko sodelovali strokovnjaki iz organov in organizacij, ki so določeni za izvajanje ukrepov in nalog zaščite, reševanja in pomoči v državnem načrtu. 

Vajo ocenjujejo ocenjevalci vaje, in sicer inšpektorji Inšpektorata Republike Slovenije za varstvo pred naravnimi in drugimi nesrečami, v obsegu in na način, ki bo določen v načrtu za izvedbo vaje.

Vajo usmerjajo usmerjevalci na način, kot bo določen v načrtu za izvedbo vaje.


IX

[bookmark: _Hlk241833299]Vaja se izvede v sredo, 25. 11. 2026 med 8. in 16. uro v Izobraževalnem centru za zaščito in reševanje na Igu, Zabrv 12.


X

Dejavnosti pri pripravi in izvedbi vaje se financirajo po načelu, da vsak udeleženec krije svoje stroške.


XI

Vsi sodelujoči takoj po končani vaji pripravijo delno analizo vaje, ki jo najpozneje v desetih dneh po končani vaji pošljejo vodstvu vaje. Na podlagi delnih analiz vodstvo vaje najpozneje v 30 dneh pripravi končno analizo vaje. Vsebina analize vaje se določi z načrtom za izvedbo vaje.


XII

Vodstvo vaje v 30 dneh po pripravi končne analize vaje pripravi poročilo o vaji in ga pošlje v seznanitev poveljniku Civilne zaščite Republike Slovenije in Vladi Republike Slovenije.

S poročilom se seznanijo organizatorji vaje, vadbenci, člani skupine za pripravo načrta za izvedbo vaje, opazovalci in ocenjevalci.


XIII

Ta sklep začne veljati z dnem sprejetja.




 Mag. Janja Garvas
generalna sekretarka





OBRAZLOŽITEV

V skladu s 93. členom Zakona o varstvu pred naravnimi in drugimi nesrečami (Uradni list RS, 
št. 51/06 – uradno prečiščeno besedilo, 97/1021/18 – ZNOrg, 117/22 in 57/25) Vlada Republike Slovenije usmerja in usklajuje organizacijo, priprave ter izvajanje varstva pred naravnimi in drugimi nesrečami v državi. V skladu z 8. členom Pravilnika o vajah na področju varstva pred naravnimi in drugimi nesrečami (Uradni list RS, št. 104/08) Vlada Republike Slovenije sprejme sklep za izvedbo državnih vaj. Pravilnik o vajah med drugim določa, da se v sklepu za izvedbo vaje določijo in uredijo temeljna vprašanja za organizacijo ter izvedbo vaje.

Z Načrtom vaj v obrambnem sistemu in sistemu varstva pred naravnimi in drugimi nesrečami v letu 2026 (št. 843-22/2025/54 z dne 3. 2. 2026, št. 84300-2/2026/6 z dne 15. 5. 2026 in št. 84300-10/2026/2 z dne 1. 10. 2026) je bilo določeno, da se kot vaja državnega pomena organizira enodnevna državna vaja celovitega preverjanja pripravljenosti in odziva ob potresu. Vaja se bo izvedla 25. novembra 2026.

Vaja se izvede na podlagi predpostavke, da je prišlo do potresa, ki je močno prizadel Osrednjo Slovenijo. Potres je najmočneje prizadel starejša mestna jedra in stanovanjska naselja, poškodoval komunikacije ter povzročil požare, večje število mrtvih, ranjenih in zasutih pod ruševinami.

Namen vaje je preveriti koncept odziva ob potresu, vključno s komunikacijo med državnimi organi ob samem dogodku, koordinacijo in vodenjem odziva ter izvajanjem nalog državnih organov, kot so določene v Državnem načrtu zaščite in reševanja ob potresu in načrtih dejavnosti posameznih organov.

Na podlagi analize vaje bodo posamezni nosilci nalog iz načrtov zaščite in reševanja izboljšali načrtovanje zaščitnih ukrepov v okviru Državnega načrta zaščite in reševanja ob potresu.

